ai4bharat/Pralekha huggingface dataset:
సమాచార, ప్రసార మంత్రిత్వ శాఖ
సుపరిపాలనకు ఒక సాధనంగా సిటిజన్ సెంట్రిక్ కమ్యూనికేషన్పై ఒకరోజుపాటు కొనసాగే చింతన్ శివిర్ను ప్రారంభించిన కేంద్ర మంత్రి శ్రీ అనురాగ్ ఠాకూర్
కొత్త సాంకేతికతలను ప్రయత్నించండి అలాగే ప్రభుత్వ కమ్యూనికేషన్లో కొత్త సరిహద్దులను అన్వేషించండి: శ్రీ అనురాగ్ ఠాకూర్
 అధికారులతో పాటు సమాచార మరియు ప్రసార మంత్రిత్వ శాఖ అధికారులకు ఉద్బోధించారు. ఈరోజు న్యూఢిల్లీలో ‘సిటిజన్ సెంట్రిక్ కమ్యూనికేషన్ యాజ్ ఎ టూల్ ఫర్ గుడ్ గవర్నెన్స్’ అనే అంశంపై ఒక రోజుపాటు జరిగిన ‘చింతన్ శివిర్’ సదస్సును ప్రారంభించిన సందర్భంగా మంత్రి ప్రసంగించారు. దేశవ్యాప్తంగా సమాచార మరియు ప్రసార మంత్రిత్వ శాఖకు చెందిన ఉన్నత అధికారులతో కూడిన ప్రేక్షకులను ఉద్దేశించి మీడియా ల్యాండ్స్కేప్ వేగంగా మారుతున్నదని మరియు ప్రజలు సమాచారాన్ని వినియోగించే విధానం కూడా మారుతుందని శ్రీ ఠాకూర్ అన్నారు. అందువల్ల 21వ శతాబ్దపు అవసరాలకు అనుగుణంగా మన సమాచార వ్యాప్తి పద్ధతులను స్వీకరించాల్సిన అవసరం ఉందని తెలిపారు.
ప్రభుత్వంలో ఇండియన్ ఇన్ఫర్మేషన్ సర్వీస్ ఒక ముఖ్యమైన భాగమని మంత్రి అన్నారు. సమాచార మరియు ప్రసార మంత్రిత్వ శాఖలో పనిని సరిదిద్దడానికి, సహకరించడానికి, స్వీయ అంతర్దృష్టి మరియు సమయానుకూల కోర్సును సరిదిద్దడానికి అధికారులకు ఈ చింతన్ శివిర్ ఒక ప్రత్యేక అవకాశాన్ని అందించిందని ఆయన అన్నారు. వనరులను మెరుగ్గా వినియోగించుకోవడం, ప్రయత్నాల సమన్వయం, సమాచారాన్ని పంచుకోవడం మరియు ఒకే బృందంగా పనిచేయడం ద్వారా అధిక ప్రభావానికి కృషి చేయాలని ఆయన అధికారులను ప్రోత్సహించారు.
కార్యక్రమంలో పాల్గొన్న అధికారులు తమకు తాముగా సమయాన్ని నిర్ణయించుకోవాలని మరియు మంత్రిత్వ శాఖ యొక్క ప్రాధాన్యతలు మరియు డెలివరీలు అలాగే వారి స్వంత సంస్థ యొక్క ప్రాధాన్యతలు మరియు బట్వాడాలను తనిఖీ చేయడం & నవీకరించడం కొనసాగించాలని కోరారు. ప్రధాన మంత్రి శ్రీ నరేంద్ర మోదీ నాయకత్వాన్ని ఉటంకిస్తూ అధికారులు తమ ఉత్తమమైన వాటిని దేశానికి అందించగలరో లేదో ఎప్పటికప్పుడు ఆత్మపరిశీలన చేసుకోవాలని మంత్రి కోరారు.
మంత్రిత్వ శాఖ కోసం కమ్యూనికేషన్ లక్ష్యానికి స్పష్టమైన ప్రాధాన్యతను మంత్రి వివరించారు.వెనుకబడిన వర్గాల సంక్షేమంపై ప్రభుత్వం దృష్టి సారించినందున అంత్యోదయ మంత్రం అధికారుల కార్యకలాపాలకు మార్గనిర్దేశం చేయాలని అన్నారు. టెలివిజన్ మరియు వార్తాపత్రికల సౌకర్యాలు లేకుండా భారతదేశం యొక్క అధిక భాగం మీడియా నీడలో నివసిస్తుందని ఆయన ఎత్తి చూపారు. సమాజంలోని ఆ వర్గానికి చేరువ కావడం సేవా అధికారుల బాధ్యత అని తెలిపారు.
అంతకుముందు సమాచార మరియు ప్రసార శాఖ కార్యదర్శి శివర్ని ఐదు సెషన్లుగా విభజించడం యొక్క ప్రాథమిక ఇతివృత్తాన్ని తెలిపారు. అన్ని అంశాలు చాలా ఔచిత్యాన్ని కలిగి ఉన్నాయని మరియు సమూహాలుగా విభజించబడిన అధికారులు రోజులో మేధోమథనం చేసి చివరికి వారి ఆలోచనలను ప్రదర్శిస్తారని చెప్పారు. చర్చకు సంబంధించిన ఐదు అంశాలు
- పౌరులతో భాగస్వామ్య సంభాషణ - జన్ భగీదారి
- పబ్లిక్ కమ్యూనికేషన్స్లో ఎమర్జింగ్ టెక్నాలజీల స్వీకరణ
- తప్పుడు సమాచారాన్ని పరిష్కరించడానికి క్విక్ రెస్పాన్స్ మెకానిజం సంస్థాగతీకరణ
- ప్రాంతీయ కమ్యూనికేషన్ ద్వారా టార్గెటెడ్ అవుట్రీచ్
- పబ్లిక్ సర్వీస్ బ్రాడ్కాస్టింగ్ను బలోపేతం చేయడం
ప్రభుత్వ కమ్యూనికేషన్కు సంబంధించిన సమస్యలపై మేధోమథనం చేయడానికి మరియు భారత ప్రభుత్వం యొక్క కమ్యూనికేషన్ మరియు ఔట్రీచ్ కార్యకలాపాలకు మార్గనిర్దేశం చేయడానికి కార్యాచరణ ప్రణాళిక మరియు రోడ్మ్యాప్ను సిద్ధం చేయడానికి న్యూ ఢిల్లీలోని నేషనల్ మీడియా సెంటర్లో రోజంతా చింతన్ శివిర్ నిర్వహించబడుతోంది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 193.31 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 17,698
మొత్తం కేసుల్లో క్రియాశీల కేసులు 0.04%
ప్రస్తుత రికవరీ రేటు 98.74%
గత 24 గంటల్లో 2,070 మంది కోలుకున్నారు. దీంతో, కోలుకున్నవారి మొత్తం సంఖ్య 4,26,13,440 కు పెరిగింది.
గత 24 గంటల్లో 2,706 కొత్త కేసులు నమోదయ్యాయి.
రోజువారీ పాజిటివిటీ రేటు 0.97%
వారపు పాజిటివిటీ రేటు 0.58%
గత 24 గంటల్లో చేసిన 2,78,267 కొవిడ్ పరీక్షలతో కలిపి ఇప్పటివరకు 85 కోట్ల పరీక్షలు చేశారు.
ఆర్థిక మంత్రిత్వ శాఖ
బీహార్, యూపీల్లో ఆదాయపు పన్ను శాఖ సోదాలు
మైనింగ్ మరియు హోటల్ పరిశ్రమల వ్యాపారంలో ఉన్న ఒక వ్యక్తి విషయమై
యాక్షనెబుల్ ఇంటిలీజెన్స్ సమాచారం మేరకు ఆదాయపు పన్ను శాఖ పాట్నా, ససారాం మరియు వారణాసిలలో మంగళవారం  శోధన మరియు స్వాధీనం చర్యలను నిర్వహించింది. అతి పెద్ద సహకార బ్యాంకు ఛైర్మన్ కూడా అయిన సదరు వ్యక్తి పొంతన లేని ఆదాయం విషయమై నిజాలు తెలుసుకునేలా
శోధనలు జరిగాయి. సోదాల సమయంలో ఈ వ్యక్తికి చెందిన ఒక కారులో రూ.75 లక్షల సొమ్ము ఐటీ శాఖ అధికారులకు దొరికాయి. దీనికి సంబంధించి తదుపరి దర్యాప్తులో ఈ సొమ్ము మొత్తంను బ్యాంక్ చైర్మన్కు చెందినదిగాను.. దీనిని ఎక్కడా లెక్కకు చూపని సొమ్ము గాను కనుగొన్నారు. ఈ సోదాల సమయంలో ఎక్కడా లెక్కకు చూపని నగదు, గణనీయమైన నగదు లావాదేవీల వివరాలతో కూడిన పత్రాలు కనుగొన్నారు. వీటిని అధికారులు స్వాధీనం చేసుకున్నారు. సదరు లావాదేవీలు ఆదాయపు పన్ను రిటర్నులలో కూడా చూపించబడలేదు.
ఈ వ్యక్తి యొక్క ఇళ్ళు, ఒక హోటల్ మరియు వివిధ వాహనాలు పెట్టుబడుల వనరుల విషయాన్ని కూడా ఐటీ విభాగం పరిశీలిస్తోంది. ఐటీ సోదాల్లో దొరికిన పత్రాలు మేరకు లెక్కించని సొమ్ముతో పాటుగా చట్టవిరుద్ధపు రాతి మైనింగ్ కార్యకలాపాల్ని కూడా ఈ వ్యక్తికి చెందిన గ్రూపు చేపట్టినట్టుగా తేలింది. ఇంకా, స్వాధీనం చేసుకున్న ఖాతాల పుస్తకాలు కొన్ని కోట్ల రూపాయల రుణాలను కూడా గుర్తించారు. వీటిలో తగిన యథార్థతల కోసం కూడా పరిశీలించబడుతున్నాయి. ఈ సోదాల్లో వివరణ ఇవ్వని నగదు మొత్తం రూ.1.25 కోట్లు స్వాధీనం చేసుకున్నారు. దీనికి తోడు రూ. ఆరు కోట్లను నిషేధిత ఆదేశాల మేరకు పక్కన బెట్టారు. ఈ విషయంలో తదుపరిగా దర్యాప్తు కొనసాగుతోంది.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
“ఛత్ పూజపై నా స్టాంప్”ను విడుదల చేసిన కేంద్ర ఐటీ, కమ్యూనికేషన్స్ మంత్రి శ్రీ రవిశంకర్ ప్రసాద్
- “ఛాత్- సరళత మరియు శుభ్రతకు చిహ్నం” అనే ఇతివృత్తంతో ఒక ప్రత్యేక కవర్ విడుదల
- వివిధ ప్రసిద్ధ ఉత్సవాల చరిత్రను స్టాంపుల ద్వారా ఆవిష్కరించే అవకాశాన్ని అన్వేషించాలని తపాలా శాఖకు పిలుపునిచ్చిన మంత్రి శ్రీ రవిశంకర్ ప్రసాద్
కేంద్ర కమ్యూనికేషన్లు, ఎలక్ట్రానిక్స్ & ఇన్ఫర్మేషన్ టెక్నాలజీ, న్యాయ శాఖ మంత్రి శ్రీ రవిశంకర్ ప్రసాద్ ఈ రోజు “ఛత్ పూజపై నా స్టాంప్” అనే ప్రత్యేక తపాలా స్టాంప్ను విడుదల చేశారు. నా స్టాంప్ అనేది తపాలా శాఖ వినూత్న భావన. ఏదైనా సాధారణ వ్యక్తి లేదా కార్పొరేట్ సంస్థ ప్రత్యేక ఆర్డర్తో బుక్ చేసి వ్యక్తిగతీకరించిన ఛాయాచిత్రంతో తపాలా స్టాంప్ పొందవచ్చు. వ్యక్తిగతీకరించిన
బహుమతుల విభాగంలో తపాలా శాఖ అందిస్తున్న బహుళ ప్రజాదరణ పొందిన ప్రత్యేకమైన ఉత్పత్తులలో మై స్టాంప్ ఒకటి. “ఛత్ పూజపై నా స్టాంప్” అనే ఈ ప్రత్యేక స్టాంప్ దేశంలోని అన్ని ఫిలాటెలిక్ బ్యూరోక్స్లతో పాటుగా అన్ని ప్రధాన తపాలా కార్యాలయాలలో లభిస్తుంది. ఈ వర్చువల్ కార్యక్రమంలో భాగంగా..
‘ఛత్- సరళత మరియు పరిశుభ్రతకు చిహ్నం’ అనే అంశంపై ప్రత్యేక ముఖ చిత్రంతో కూడిన ఒక ప్రత్యేక కవర్ను కూడా విడుదల చేశారు. ప్రత్యేక స్టాంప్
విడుదల చేసిన అనంతరం కేంద్ర మంత్రి శ్రీ రవిశంకర్ ప్రసాద్ మాట్లాడుతూ ఛత్ పూజలో మాత్రమే ఉదయించే సూర్యుడిని మాత్రమే కాకుండా.. సూర్యా స్తమయాన్ని కూడా ఆరాధించుకొంటూ జరుపుకొనే పండుగని అన్నారు. అంటే
ఉష మరియు ప్రత్యూషను కూడా పూజించే పండుగ రోజిదని కేంద్ర మంత్రి వివరించారు. సూర్య దేవుడు మరియు ఛతిమాయ ఆరాధన సంప్రదాయాలకు ప్రత్యేకమైనది, సరళత, స్వచ్ఛత మరియు క్రమశిక్షణ విలువలను ఇది తెలియ పరుస్తుందని అన్నారు. కోవిడ్ మహమ్మారి విస్తరించి ఉన్న వేళ ముఖ్యంగా లబ్ధిదారులకు ఇంటి వద్ద డబ్బును పంపిణీ చేయడానికి డిజిటల్ సాంకేతిక పరిజ్ఞానాన్ని ఉపయోగిస్తున్న వేళ పోస్టుల శాఖ చేసిన మంచి పనిని శ్రీ ప్రసాద్ అభినందించారు. వివిధ ప్రసిద్ధ ఉత్సవాలతో పాటు చరిత్రను స్టాంపుల ద్వారా ఆవిష్కరించే అవకాశాన్ని అన్వేషించాలని కేంద్ర మంత్రి శ్రీ రవిశంకర్ ప్రసాద్
తపాలా శాఖకు పిలుపునిచ్చారు. బంకీపూర్ శాసన సభ్యుడు శ్రీ నితిన్ నబిన్,
దీఘా శాసన సభ్యుడు శ్రీ సంజీవ్ కుమార్ చౌరాసియాలు వీడియో కాన్ఫరెన్సింగ్ ద్వారా బీహార్ సర్కిల్ చీఫ్ పోస్ట్ మాస్టర్ శ్రీ అనిల్ కుమార్ మరియు బీహార్ పోస్టల్ సర్కిల్ అధికారుల సమక్షంలో ఈ కార్యక్రమానికి హాజరయ్యారు. ఈ కార్యక్రమంలో డైరెక్టర్ జనరల్ శ్రీ వినీత్ పాండే కృతజ్ఞతలు తెలిపారు.
బొగ్గు మంత్రిత్వ శాఖ
ఆజాదీ కా అమృత మహాత్సవ్ లో భాగంగా మొక్కల పంపిణీ చేపట్టిన కేంద్ర గనుల శాఖకు చెందిన నాల్కో
ఒడిషాలోని కోరాపుట్ జిల్లా పరిధిలోని దామన్ జోడి లో జాతీయ అల్యూమినియం కంపెనీ లిమిటెడ్కు  చెందిన గనులు మరియు రిఫైనరీ కాంప్లెక్స్ వుంది. దీని చుట్టుపక్కల నివసిస్తున్న ప్రజలకు నాల్కో సంస్థ భారీ సంఖ్యలో మొక్కలను పంపిణీ చేసింది. కేంద్ర గనుల శాఖ పరిధిలోని నాల్కో సంస్థ నవరత్న కంపెనీగా గుర్తింపు పొందిన విషయం తెలిసిందే. దేశానికి స్వాతంత్ర్యం వచ్చి 75 సంవత్సరాలైన సందర్భంగా ఆజాదీ ఆక అమృత్ మహోత్సవ్ కార్యక్రమాన్ని నిర్వహిస్తున్నారు. ఈ సందర్భంగా నాల్కో సంస్థ భారీ ఎత్తున మొక్కల్ని నాటే కార్యక్రమాన్ని నిర్వహిస్తోంది. ఒడిషా రాష్ట్రంలోని కోరాపుట్, అంగుల్ లలోని తమ ఉత్పత్తి కేంద్రాల వద్ద ఈ పని చేస్తున్నారు.
ఆజాదీ కా అమృత్ మహోత్సవ్ లో భాగంగా భాద్యతాయుతమైన కార్పొరేట్ సంస్థగా నాల్కో తన విదులను నిర్వహిస్తోంది. నాల్కో మరియు నాల్కో ఫౌండేషన్ సంస్థలు పలు గ్రామాల్లో మొక్కల్ని పంపిణీ చేసి వాటిని నాటే కార్యక్రమాన్ని భారీగా నిర్వహిస్తున్నాయి. ఈ సందర్భంగా నాల్కో సంస్థ ఉద్యోగులు ఒకడుగు ముందుకేసి మొక్కల ప్రాధాన్యతను ఆయా గ్రామాల ప్రజలకు వివరిస్తున్నారు. పర్యావరణ పరిరక్షణ ప్రాధాన్యతపై ప్రజల్లో తగిన చైతన్యం కల్పిస్తున్నారు. కోరాపుట్ జిల్లాలోని దామన్ జోడి, పొట్టంగి ప్రాంతాల్లోని మరిన్ని గ్రామాలకు ఈ కార్యక్రమాన్ని విస్తరించనున్నారు.
నాల్కోకంపెనీ తాను చేపడుతున్న ప్రతి కార్యక్రమంలో పర్యావరణ సంరక్షణపై ప్రత్యేక దృష్టిని కేంద్రీకరిస్తోంది. ఇంతవరకూ ఈ సంస్థ ఒకకోటికిపైగా మొక్కలను నాటింది. దేశంలో అల్యూమినా, అల్యూమినియం ఉత్పత్తులను అధిక మొత్తంలో ఉత్పత్తి చేసి ఎగుమతి చేస్తున్న సంస్థల్లో ఈ సంస్థ మొదటి స్థానంలో వుంది. గనులు, లోహాలు, విద్యుత్ అంశాలకు సంబందించి మారుతున్న పరిస్థితులకనుగుణంగా నాల్కో సంస్థ తన కార్యక్రమాలను సమన్వయం చేసుకుంటూ విస్తరిస్తోంది.
నీతి ఆయోగ్
అటల్ ఇన్నొవేషన్ మిషన్, డెల్ టెక్నాలజీస్ ప్రారంభించిన విద్యార్థి వ్యాపార దక్షత కార్యక్రమం
విద్యార్థులలో వ్యాపార దక్షత పెంపొందించే కార్యక్రమం  కార్యక్రమాన్ని ఈరోజు నీతి ఆయోగ్ లోని అటల్ ఇన్నొవేషన్ మిషన్ ప్రారంభించింది. ఇది అటల్ టింకరింగ్ లాబ్స్ కు చెందిన యువజనుల నవకల్పనలకు ఇది ప్రాధాన్యం ఇస్తుంది. నిజానికి ఇది మొదటి దశ అద్భుత విజయం సాధించటంతో రెండో దశను నితి ఆయోగ్ ఉపాధ్యక్షులు డాక్టర్ రాజీవ్ కుమార్, డెల్ టెక్నాలజీస్ ఎండి, ప్రెసిడెంట్ అయిన అలోక్ ఓరీ, ఎయిమ్ సంస్థ మిషన్ డైరెక్టర్ శ్రీ ఆర్ రమణన్, లెర్నింగ్ లింక్స్ ఫౌండేషన్ చెయిర్ పర్సన్ డాక్టర్ అంజరీ ప్రకాశ్ సమక్షంలో ప్రారంభమైంది.
"యువత రూపొందించిన నవకల్పనలను చూస్తున్నప్పుడు భవిష్యత్తు ఎంతో ఆశాజనకంగా కనబడుతోంది. ఆలోచించే అవకాశమిస్తే ఈ దేశ యువత ఎంత అసాధారణంగా ఆలోచిస్తారో, ఎన్ని సవాళ్లను ఎదుర్కోగలిగే స్థాయికి ఎదుగుతారో అర్థమవుతోంది. మొదటి విడత విద్యార్థి వ్యాపార దక్షత కార్యక్రమం ముగించి రెండో దశకు శ్రీకారం చుట్టటం ఎంతో ఆసక్తికరంగా ఉంది. వీరి నవకల్పనల ప్రభావం దేశం మీద ఎంతగా ఉంటుందో అర్థమవుతోంది" అని నీతి ఆయోగ్ వైస్ చైర్మన్ డాక్టర్ రాజీవ్ కుమార్ అన్నారు.
నవకల్పనల రూపకర్తలైన యువత ఈ రెండో విడత కార్యక్రమంలో డెల్ వాలంటీర్లతో కలిసి పనిచేస్తారు. వాళ్ళకు మార్గదర్శనంతోబాటు ప్రొటోటైపింగ్, టెస్టింగ్ లాంటి విషయాల్లో అవసరమైన మద్దతు అందుతుంది. వాడకం దారుల అభిప్రాయాలు, మేధో సంపత్తి హక్కుల నమోదు. ఆలోచనల పేటెంట్ రిజిస్ట్రేషన్, తయారీ మద్దతు లాంటివి కూడా పొందవచ్చు. ఉత్పత్తిని మార్కెట్లో విడుదలచేసే విషయంలోనూ సహకారం అందుతుంది.
" సరికొత్త టెక్నాలజీలను విద్యార్థులకు వర్తింపజేస్తూ వారి అనుభవాలకు పదును పెట్టటానికి డెల్ కృషి చేస్తుందని డెల్ టెక్నాలజీస్ ఇండియా ప్రెసిడెంట్, ఎండీ శ్రీ అలోక్ ఓరీ చెప్పారు. దీనివలన వారి ఆలోచనాత్మక మెదళ్ళు మరింతగా వృద్ధి చెందుతాయన్నారు. మొదటి బ్యాచ్ విద్యార్థి వ్యాపార దక్షత కార్యక్రమం ఫలితాల పట్ల ఎంతో సంతోషంగా ఉన్నామని చెబుతూ తరువాత బ్యాచ్ ఎలాంటి ఫలితాలనిస్తుందో మరింత ఆసక్తిగా ఉందన్నారు. నీతి ఆయోగ్ తో బలమైన భాగస్వామ్యం వలన మెరుగైన సమాజం కోసం టెక్నాలజీ ని ఎలా వాడుకోవచ్చునో చెబుతూ యువ వ్యాపారులను ప్రోత్సహించటం సాధ్యమవుతుందన్నారు.
ఈ సందర్భంగా ఎయిమ్ మిషన్ డైరెక్టర్ ఆర్ రమణన్ మాట్లాడుతూ, అటల్ ఇన్నొవేషన్ మిషన్ పది లక్షలమంది నవకల్పనల రూపకర్తలను సృష్టించటం లక్ష్యంగా పెట్టుకున్నామన్నారు. వీరు దేశంలో కొత్త ఉద్యోగాల్ సృష్టికర్తలు కూడా అవుతారని ఆశాభావం వ్యక్తం చేశారు. ఈ అటల్ టింకరింగ్ లాబ్ ఆలోచనాపరులలో వ్యాపార దక్షత పెంపొందించటానికి డెల్ టెక్నాలజీస్ తో భాగస్వామ్యం కుదురుకున్నామని చెప్పారు. ఇలాంటి విద్యార్థుల ఆకాంక్షలకు వాస్తవరూపం ఇవ్వటానికి ఇదే సరైనమార్గమని కూడా అభిప్రాయపడ్దారు. దేశవ్యాప్తంగా ఇలాంటి యువత ఆలోచనలను పదును పెట్టటానికి ఈ వేదిక ఎంతగానో ఉపయోగపడుతుందన్నారు.
గత సీజన్ లో నిర్వహించిన ఎ టి ఎల్ ఆమరథాన్ లో 1500 నవకల్పనలు సమర్పించగా రెండు రౌండ్ల పరిశీలన అనంతరం 50 జట్లను విద్యార్థి నవకల్పనల రూపకర్తల కార్యక్రమానికి ఎంపిక చేశారు. వీరిలో 75% పైగా బృందాలు చిన్నపట్టణాలు, గ్రామాలకు చెందినవారు కావటం విశేషం. పైగా 60% మందికి పైగా విద్యార్థులు ప్రభుత్వ పాఠశాలలకు చెందినవారున్నట్టు కూడా గుర్తించారు. విజేతలైనవారిలో 46% మంది బాలికలు. అలా ఎంపికైన జట్లకు అటల్ ఇన్ క్యుబేషన్ సెంటర్లలో నెలల తరబడి శిక్షణ ఇచ్చారు. ఆ తరువాత వారిలో అత్యుత్తమ ప్రతిభ కనబరచిన ఎనిమిది జట్లను భారత రాష్ట్రపతి రామ్ నాథ్ కోవింద్ రాష్ట్రపతి భవన్ లో 2019 నవంబర్ 14న సత్కరించారు. ఇప్పుడు ఆ జట్ల వారు తమ ఉత్పత్తుల నమూనాలు తయారుచేస్తారు.
యువజన వ్యవహారాలు, క్రీడల మంత్రిత్వ శాఖ
కోచ్కు కొవిడ్ సోకడంతో సార్లార్లక్స్ ఓపెన్ నుంచి వైదొలిగిన బ్యాడ్మింటన్ ఆటగాడు లక్ష్యసేన్
జర్మనీలో జరుగుతున్న సార్లార్లక్స్ ఓపెన్ నుంచి భారత బ్యాడ్మింటన్ ఆటగాడు, డిఫెండింగ్ ఛాంపియన్ లక్ష్యసేన్ వైదొలిగారు. కోచ్ డి.కె.సేన్కు కొవిడ్ సోకడంతో ఈ నిర్ణయం తీసుకోవాల్సి వచ్చింది. లక్ష్యసేన్, అతని కోచ్, ఫిజియో ఈనెల 25న సార్బ్రూకెన్ చేరుకున్నారు. కొవిడ్ పరీక్షలు చేయించుకోవడానికి ఫ్రాంక్ఫర్ట్ వెళ్లాలని అధికారులు వారికి సూచించారు. 27న ఫలితాలు వచ్చాయి. సేన్కు, ఫిజియో నెగిటివ్గా తేలగా, కోచ్కు మాత్రం కరోనా సోకినట్లు వెల్లడైంది.
టోర్నమెంటుకు, ఇతర ఆటగాళ్లకు ఇబ్బంది కలగకుండా టోర్నీ నుంచి సేన్ తప్పుకున్నారు. తన నిర్ణయాన్ని అధికారులకు తెలియపరిచారు. భారత్కు తిరుగు ప్రయాణమయ్యే తేదీని ఖరారు చేయడానికి, మరోమారు పరీక్షలు చేయించుకోవాలని వారికి అధికారులు సూచించారు.
సార్లార్లక్స్ ఓపెన్, డెన్మార్క్ ఓపెన్, పీటర్ గేడ్ అకాడమీలో 15 రోజుల శిక్షణకు, సేన్ బృందానికి 'టాప్స్' ద్వారా నిధులు అందాయి.
జల వనరులు, నదుల అభివృద్ధి మరియు గంగా నది శుద్ధి మంత్రిత్వ శాఖ
సర్ హింద్ ఫీడర్ కాలువ, రాజస్థాన్ ఫీడర్ కాలువ రీలైనింగ్ పనులకు రూ825 కోట్ల రూపాయల ఆర్థికసహాయానికి కేంద్ర కేబినెట్ ఆమోదం
ఈ రెండు ప్రాజెక్టులు పంజాబ్లోని ముక్తసర్, ఫరీద్కోట్, ఫిరోజ్పూర్లలో నీరు నిలిచిపోవడాన్ని అరికడుతుంది.
ప్రధానమంత్రి శ్రీ నరేంద్ర మోదీ అధ్యక్షతన సమావేశమైన కేంద్ర కేబినెట్, రాజస్థౄన్ ఫీడర్ క ఆలువ, సర్హింద్ ఫీడర్ కాలువల రీలైనింగ్ పనులు చేపట్టేందుకు కేంద్ర సహాయం కింద రూ 620.42 కోట్ల రూపాయలు, రూ 205.758 కోట్ల రూపాయల మంజూరుకు ఆమోదం తెలిపింది. పంజాబ్లో సర్హింద్ ఫీడర్ కాలువకు ఆర్డి 119700 నుంచి 447927 వరకు రీలైనింగ్పనులు చేపట్టేందుకు, రాజస్థాన్ ఫీడర్ కాలువకు ఆర్డి 179000 నుంచి 496000 వరకు పనులు చేపట్టేందుకు కేబినెట్ ఆమోదం తెలిపింది.
ప్రభావంః
(1.పంజాబ్లోని నైరుతి ప్రాంతంలో గల ఫిరోజ్పూర్, ఫరీద్కోట్, ముక్తసర్ జిల్లాలలో 84800 హెక్టార్ల భూమిలో నీరు నిలిచిపోతున్న సమస్యలను తొలగించేందుకు ఈ రెండు ప్రాజెక్టులు ఉపయోగపడతాయి.
2. ఈ రెండు ప్రాజెక్టులు నైరుతి పంజాబ్ భూములలో నీరు నిలిచేసమస్యను పరిష్కరించడంతోపాటు రెండు కాలువలలో నీటిపారుదలను మెరుగు పరచడానికి, రెండు కాలువలలో నీటి లభ్యత పెరగడానికి దోహదపడుతుంది.
3. రాజస్థాన్ ఫీడర్ రీలైనింగ్ ద్వారా 98,739 హెక్టార్లు, సర్హింద్ ఫీడర్ రీలైనింగ్ ద్వారా 69,086 హెక్టార్లకు నీటిపారుదల సౌకర్యం మెరుగుపడడం, ఆయకట్టు స్థిరీకరణ ద్వారా ఆ ప్రాంత రైతులు ప్రయోజనం పొందుతారు.
వ్యయంః
రాజస్థాన్ ఫీడర్, సర్ హింద్ ఫీడర్ కాలువల నిధులకు కేంద్ర ఆర్థిక సహాయాన్ని నాబార్డ్ నిధుల ద్వారా అందుబాటులోకి తెస్తారు. ప్రస్తుత ఎల్టిఐఎఫ్ కింద 99 పిఎంకెఎస్వై-ఎఐబిపి ప్రాజెక్టుల ఫండింగ్లో భాగంగా ఇది ఉంటుంది.
దీనికితోడు ప్రస్తుత ప్రాజెక్టులపై సెంట్రల్ వాటర్కమిషన్ యంత్రాంగం పరిశీలనతోపాటు ఈ ప్రాజెక్టుల అమలుకు సంబంధించిన మొత్తం పనులను పర్యవేక్షించేందుకు నిపుణులతో కూడిన ప్రాజెక్టు సమీక్షా కమిటీ ఒకదానిని ఏర్పాటు చేస్తారు.
2015 నాటి ధరల అంచనాల ప్రకారం,సర్హింద్ ఫీడర్ కెనాల్ రీలైనింగ్కు అనుమతించిన వ్యయం రూ. 671.478 కోట్ల రూపాయలు. రాజస్థాన్ ఫీడర్ కెనాల్ రీలైనింగ్కు అనుమతించిన వ్యయం 1305.267 కోట్ల రూపాయలు. మొత్తం అంచనా వ్యయంలో 826.168 కోట్ల రూపాయలు కేంద్ర ప్రభుత్వ సహాయంగా ఉంటుంది. 
సర్ హింద్ ఫీడర్ రీలైనింగ్, రాజస్థాన్ ఫీడర్ రీలైనింగ్కు సంబంధించి సవరించిన వ్యయ అంచనా పెట్టుబడులు రూ 671.478 కోట్ల రూపాయలు, 1305.267 కోట్ల రూపాయలకు 2016 ఏప్రిల్ 6న అనుమతులు లభించాయి.
ఈ ప్రాజెక్టులను 2016 సంవత్సరంలో సి.డబ్ల్యు.సి ఛైర్మన్ నాయకత్వంలో ఒక బృందం సందర్శించింది. మరో బృందం 2017లో సిడబ్ల్యుసి ఛైర్మన్ ఎ.బి. పాండ్య నేతృత్వంలో సందర్శించింది. వీరు ఈ ప్రాజెక్టుకు సంబంధించి చేపట్టవలసిన పనులను సూచించారు. పంజాబ్ ప్రభుత్వం ఇందుకు సంబంధించి 26.04.2018న ఆర్థికపరమైన తమ ఆమోదాన్ని తెలిపింది.
నేపథ్యంః
సర్హింద్, రాజస్థాన్ ఫీడర్లు హరికే హెడ్వర్క్ ఎగువ జలాలను తీసుకువెళుతుంటాయి. ఇవి రాజస్థాన్లోకి వెళ్లే ముందు పంజాబ్గుండా ప్రవహిస్తాయి. ఈ రెండు కాలువలకు ఉమ్మడి ఒడ్డు ఉంది. దీనిని 1960లలో నిర్మించారు. పంజాబ్, రాజస్థాన్లలోని కమాండ్ ఏరియాలకు నీటిని సరఫరా చేసేందుకు నీటిని ఇటుకల లైనింగ్తో ఏర్పాటు నిర్మించారు.
అయితే సర్హింద్, రాజస్థాన్ ఫీడర్కాలువల లైనింగ్ దెబ్బతినడం వల్ల నీటిపారుదలలో నష్టం జరుగుతున్నట్టు పంజాబ్ ప్రభుత్వం గుర్తించింది. ఈ లైనింగ్ దెబ్బతినడం వల్ల కాలువలలో నీటి ప్రవాహం తగ్గడంతోపాటు నీరు నిలిచిపోవడం వల్ల వ్యవసాయానికి పెద్ద ఎత్తున పంట నష్టం జరుగుతోంది.
ఈ ప్రాజెక్టు ద్వారా, నీరు నిలిచే సమస్యను తొలగించడంతోపాటు, రెండు కాలువలలో నీటి లభ్యత, ప్రవాహానికి అడ్డంకులు లేకుండా చూడడానికి వీలు కలుగుతుంది.
PIB Headquarters
షాద్నగర్ లో డిఎవిపి ఎగ్జిబిషన్ ప్రారంభం
షాద్నగర్ లో 5 రోజుల పాటు కొనసాగే డైరేక్టర్ ఆఫ్ అడ్వరటైజింగ్ అండ్ విజువల్ పబ్లిసిటీ  ఎగ్జిబిషన్ ను మండల పంచాయతీ అభివృద్ధి కార్యాలయంలో ఈ రోజు షాద్నగర్ ఆర్డిఒ శ్రీ ఎమ్. కృష్ణ ప్రారంభించారు. ‘‘సాత్ హై విశ్వాస్ హై, హో రహా వికాస్ హై’’  అనేది ఈ ఎగ్జిబిషన్ కు ప్రధాన ఇతివృత్తంగా ఉంది. ఈ సందర్భంగా శ్రీ ఎం. కృష్ణ మాట్లాడుతూ, ప్రభుత్వ పథకాలను వినియోగించుకోవాలని ప్రజలకు విజ్ఞప్తి చేశారు. ఈ తరహా ఎగ్జిబిషన్లు ప్రభుత్వ కార్యక్రమాల గురించి ప్రజలలో చైతన్యాన్ని పెంపొందింప చేయడంలో తోడ్పడుతాయని ఆయన అన్నారు. ఈ ఎగ్జిబిషన్ వస్తువులు మరియు సేవల పన్ను , రైతుల కోసం, ఆర్థికంగా వెనుకబడిన వర్గాలు, మహిళలు మరియు బాలల కోసం అమలు చేస్తున్న పథకాలతో పాటు, సర్జికల్ స్ట్రైక్స్ వంటి ప్రభుత్వ కార్యక్రమాలు మరియు విజయాలను చాటి చెబుతోంది.
ఈ కార్యక్రమంలో ఎమ్పిపి శ్రీమతి బుజ్జిబాబు నాయక్, షాద్నగర్ ఎంపిడిఒ శ్రీమతి రాజేశ్వరి, ఇఆర్డిఒ శ్రీమతి సుమిత్ర లతో పాటు ఎమ్ఇఒ శ్రీ శంకర్ రాథోడ్ కూడా పాల్గొన్నారు. ఫీల్డ్ ఎగ్జిబిషన్ ఆఫీసర్ శ్రీ సురేశ్ ధర్మపురి తొలుత సభికులకు స్వాగతం పలికారు.
పౌర విమానయాన మంత్రిత్వ శాఖ
మానవరహిత విమాన వ్యవస్థ  నిబంధనలు, 2021 నుండి సర్వే ఆఫ్ ఇండియాకు షరతులతో కూడిన మినహాయింపు,
“స్వమిత్వ” పథకం కింద గ్రామాల్లోని నివాస ప్రాంతాల మ్యాపింగ్ కోసం సర్వే ఆఫ్ ఇండియా డ్రోన్లను ఉపయోగించడం ప్రారంభిస్తుంది.
గ్రామ పంచాయతీ అభివృద్ధి ప్రణాళికల తయారీకి మద్దతుగా డ్రోన్ సర్వేలో డిజిటల్ ప్రాదేశిక డేటా / పటాలు సృష్టించబడ్డాయి
మానవరహిత విమాన వ్యవస్థ  నిబంధనలు, 2021 నుండి సర్వే ఆఫ్ ఇండియా  కు షరతులతో కూడిన మినహాయింపును సివిల్ ఏవియేషన్ మంత్రిత్వ శాఖ  మరియు డైరెక్టరేట్ జనరల్ ఆఫ్ సివిల్ ఏవియేషన్  మంజూరు చేశాయి. కేంద్ర ప్రభుత్వ పథకం కింద సర్వే ఆఫ్ విలేజస్ అండ్ మ్యాపింగ్ విత్ ఇంప్రూవైజ్డ్ టెక్నాలజీ ఆఫ్ ఇన్హబిటెడ్ ఏరియాస్ ఆఫ్ విలేజస్  పథకాన్ని చేపట్టింది. ఈ మినహాయింపు ఆమోదం పొందిన తేదీ నుండి ఒక సంవత్సరం కాలానికి లేదా తదుపరి ఉత్తర్వుల వరకు ఏది ముందైతే అంతవరకూ అమలులో ఉంటుంది. మరియు డిజిసిఎ జారీ చేసిన ఎస్ఓపి యొక్క నిబంధనలు మరియు షరతులకు లోబడి ఉంటుంది.
 డ్రోన్ సర్వేయింగ్ టెక్నాలజీని ఉపయోగించి గుర్తిస్తారు. ఈ అనుమతి మంజూరు డ్రోన్లను ఉపయోగించి సర్వే ఆఫ్ ఇండియా చేత పెద్ద స్కేల్ మ్యాపింగ్  ను అనుమతిస్తుంది. వైమానిక నిఘా యాజమాన్య ఆస్తి హక్కులను అందించడానికి అధిక రిజల్యూషన్ మరియు ఖచ్చితమైన పటాలను రూపొందిస్తుంది. ఈ పటాలు లేదా డేటా ఆధారంగా, గ్రామీణ గృహ యజమానులకు ఆస్తి కార్డులు ఇవ్వబడతాయి.
గ్రామ పంచాయతీ అభివృద్ధి ప్రణాళిక  తయారీకి తోడ్పడటానికి ప్రాదేశిక విశ్లేషణాత్మక సాధనాలను రూపొందించడానికి డ్రోన్ సర్వేలో సృష్టించబడిన డిజిటల్ ప్రాదేశిక డేటా / పటాలు పరపతి పొందుతాయి. డ్రోన్స్ ద్వారా తీసిన చిత్రాలను సర్వే ఆఫ్ ఇండియా తన భౌగోళిక సమాచార వ్యవస్థ ప్రయోగశాలలో ప్రాసెస్ చేస్తుంది.
పబ్లిక్ నోటీసుకు లింక్
ఆరోగ్య, కుటుంబ సంక్షేమ మంత్రిత్వ శాఖ
డిజిటల్ ఇండియా భారీ విజయం: రికార్డ్ స్థాయిలో 2 లక్షల టెలీ-కన్సల్టేషన్ సేవలు అందించిన ఆరోగ్య శాఖ ఈ-సంజీవని టెలిమెడిసిన్
ఆరోగ్య, కుటుంబ సంక్షేమ మంత్రిత్వ శాఖ ‘ఈ-సంజీవని’ డిజిటల్ ప్లాట్ఫాం, 2 లక్షల టెలీకన్సల్టేషన్ సేవలను అందించింది. ఆగస్టు 9 వ తేదీ నుంచి పది రోజుల స్వల్ప వ్యవధిలో ఈ మైలురాయిని సాధించారు. కేంద్ర ఆరోగ్య, కుటుంబ సంక్షేమ శాఖ మంత్రి డాక్టర్ హర్ష్ వర్ధన్ ఈ సందర్భంగా జరిగిన సమావేశానికి అధ్యక్షత వహించారు. ప్రధానమంత్రి దార్శనికత అయిన 'డిజిటల్ ఇండియా' చొరవను సాకారం చేసే దిశగా, ఇ-సంజీవని ప్లాట్ఫాం ప్రస్తుత కోవిడ్ కష్టకాలంలో సంరక్షకులకు, వైద్య సమాజానికి, ఆరోగ్య సంరక్షణ సేవలను కోరుకునేవారికి సులువుగా లభిస్తుందని నిరూపించింది.
ఈ-సంజీవానీ ప్లాట్ఫాం రెండు రకాల టెలిమెడిసిన్ సేవలను ప్రారంభించింది. డాక్టర్-టు-డాక్టర్, పేషెంట్-టు-డాక్టర్  టెలి-కన్సల్టేషన్స్. మునుపటిది ఆయుష్మాన్ భారత్ హెల్త్ అండ్ వెల్నెస్ సెంటర్  కింద అమలు ఆవుతోంది. గుర్తించిన మెడికల్ కాలేజీ ఆసుపత్రులతో కలిసి మొత్తం 1.5 లక్షల ఆరోగ్య సంరక్షణ కేంద్రాలలో టెలి-కన్సల్టేషన్ను ‘హబ్ అండ్ స్పోక్’ నమూనాలో అమలు చేయడం దీని లక్ష్యం. ‘స్పోక్స్’, అంటే ఎస్హెచ్సిలు, పిహెచ్సిలు, హెచ్డబ్ల్యుసిలకు టెలి-కన్సల్టేషన్ సేవలను అందించడానికి మెడికల్ కాలేజీలు, జిల్లా ఆసుపత్రులలో రాష్ట్రాలు ప్రత్యేకమైన ‘హబ్స్’ను గుర్తించి ఏర్పాటు చేశాయి.
ఈ-సంజీవని ఇప్పటివరకు 23 రాష్ట్రాలు అమలు చేశాయి.ఇతర రాష్ట్రాలు దీనిని అమలు చేసే దిశగా కృషి చేస్తున్నాయి.
ఈ వేదిక ద్వారా ఈ-హెల్త్ సేవలను వినియోగించుకుంటున్న మొదటి ఐదు రాష్ట్రాలు తమిళనాడు , ఉత్తర ప్రదేశ్ , ఆంధ్రప్రదేశ్ , హిమాచల్ ప్రదేశ్ , కేరళ . 25,478 కన్సల్టేషన్ల తో అత్యధిక హెచ్డబ్ల్యుసి-మెడికల్ కాలేజీ పరస్పర చర్యలో ఆంధ్రప్రదేశ్ ముందుండగా, తమిళనాడు 56,346 కన్సల్టేషన్లల తో ఒపిడి సేవల్లో ముందుంది
విద్యుత్తు మంత్రిత్వ శాఖ
బిహార్ లోని లఖిసరాయ్ లో పవర్ గ్రిడ్ సబ్ స్టేషన్ విస్తరణకు శంకుస్థాపన చేసిన కేంద్ర విద్యుత్, పునరుత్పాదక ఇంధన వనరుల శాఖ మంత్రి
కేంద్ర విద్యుత్, పునరుత్పాదక ఇంధన వనరుల శాఖ మంత్రి బిహార్ లోని లఖిసరాయ్ లో పవర్ గ్రిడ్ కు చెందిన 400/132 కెవి లఖిసరాయ్ సబ్ స్టేషన్ విస్తరణ పనులకు 2023 ఆగస్టు 18వ తేదీన శంకుస్థాపన చేశారు. కేంద్ర విద్యుత్ మంత్రిత్వ నిర్వహణలో ప్రభుత్వ రంగానికి చెందిన పవర్ గ్రిడ్ కార్పొరేషన్ ఆఫ్ ఇండియా లిమిటెడ్  ఈ సబ్ స్టేషన్ నిర్మించింది. ఈ ప్రాజెక్టులో భాగంగా సబ్ స్టేషన్ ప్రాంగణంలోనే 500 ఎంవిఏ సామర్థ్యం గల 2 ట్రాన్స్ ఫార్మర్లు సహా 220 కెవి జిఐఎస్ ను నిర్మిస్తారు.
లఖిసరాయ్ ఎంఎల్ఏ శ్రీ విజయ్ కుమార్ సిన్హా, శాసన మండలి సభ్యుడు శ్రీ అజయ్ కుమార్ సింగ్, పవర్ గ్రిడ్ చైర్మన్/మేనేజింగ్ డైరెక్టర్ శ్రీ కె.శ్రీకాంత్, ప్రాజెక్ట్ డైరెక్టర్ శ్రీ అభయ్ చౌదరి; పవర్ గ్రిడ్, రాష్ర్ట ప్రభుత్వ సీనియర్ అధికారులు ఈ కార్యక్రమంలో పాల్గొన్నారు.
కేంద్ర విద్యుత్, పునరుత్పాదక ఇంధన వనరుల శాఖ మంత్రి శ్రీ ఆర్. కె.సింగ్ ఈ సమావేశానికి హాజరైన వారినుద్దేశించి మాట్లాడుతూ పవర్ గ్రిడ్ కు చెందిన లఖిసరాయ్ సబ్ స్టేషన్ విస్తరణతో ఈ ప్రాంతంలో విద్యుత్ లభ్యత గణనీయంగా మెరుగుపడుతుందని అన్నారు. ఇది యావత్ బిహార్ కు కూడా ప్రయోజనకరంగా ఉంటుందని మంత్రి చెప్పారు.
భవిష్యత్ విద్యుత్ అవసరాలను పరిగణనలోకి తీసుకుని దేశంలో ఇంధన సామర్థ్యాలు మెరుగుపరుస్తున్నామని మంత్రి తెలిపారు. విద్యుత్ పంపిణీ వ్యవస్థలను బలోపేతం చేయడానికి కేంద్రప్రభుత్వం పలు చర్యలు తీసుకుందని, రాష్ర్టాలకు తగినన్ని నిధులు అందించిందని శ్రీ సింగ్ చెప్పారు.
విద్యుత్ ఉత్పత్తి, ట్రాన్స్ మిషన్ కు తగినన్ని వ్యవస్థలు అందుబాటులో ఉండగా లోడ్ కొరతకు ఆస్కారమే ఉండదని శ్రీ సింగ్ చెప్పారు. దేశం అభివృద్ధి చెందిన దేశంగా మారనున్న నేపథ్యంలో పని ప్రమాణాల ఉల్లంఘన జరిగినట్టయితే వినియోగదారులకు పరిహారం చెల్లించడానికి, డిస్ర్టిబ్యూషన్ లైసెన్స్ పొందిన వారు చెల్లింపులు చేయడానికి వీలు కల్పిస్తూ ప్రభుత్వం చట్టం రూపొందించినట్టు మంత్రి చెప్పారు. విద్యుత్ జెనరేటర్లు గత కాలపు గుర్తుగా నిలిచిపోతాయన్నారు.
లఖిసరాయ్ సబ్ స్టేషన్ విస్తరణతో లఖిసరాయ్, షేక్ పురా, ముంగర్, జమూయి జిల్లాల్లో విద్యుత్ లభ్యత మెరుగుపడడంతో పాటు భవిష్యత్ ఇంధన డిమాండుకు అవసరమైన విద్యుత్ సరఫరా అందుబాటులోకి వస్తుంది. లఖిసరాయ్ సబ్ స్టేషన్ లో 220 కెవి వోల్టేజికి అత్యాధునిక జిఐఎస్ టెక్నాలజీ ప్రవేశపెట్టడం జాతీయ గ్రిడ్ తో ప్రాంతీయ కనెక్టివిటీని బలోపేతం చేస్తుంది. నిరంతరాయంగా విద్యుత్ సరఫరా మెరుగుపడడం వల్ల ఈ ప్రాంతం పారిశ్రామికంగాను, వాణిజ్యపరంగాను అభివృద్ధి చెందుతుంది.
శంకుస్థాపన కార్యక్రమాన్ని ఇక్కడ వీక్షించండి.
రహదారి రవాణా, హైవేల మంత్రిత్వ శాఖ
ఉదజనితో నడిచే కారులో పార్లమెంటుకు వచ్చిన శ్రీ నితిన్ గడ్కరీ, నిలకడైన అభివృద్ధి కోసం హరిత ఉదజని ఆవశ్యకత గురించి అవగాహనను వ్యాప్తి చేయాలని ఉద్ఘాటన
కేంద్ర రోడ్డు రవాణా, హైవేల మంత్రి శ్రీ నితిన్ గడ్కరీ బుధవారం నాడు ఉదజన ఆధారిత ఇంధన సెల్ విద్యుత్ వాహనం లో పార్లమెంట్ హౌజ్కు వెళ్ళారు. హరిత ఉదజనితో నడిచే కారును ప్రదర్శిస్తూ, భారతదేశానికి ఉదజని ఆధారిత సమాజంగా తీర్చిదిద్దేందకు ఉదజని, ఎఫ్సిఇవి సాంకేతిక గురించి, వాటి లాభాల గురించి అవగాహనను విస్తరింపచేయాల్సిన అవసరాన్ని శ్రీ గడ్కరీ నొక్కి చెప్పారు.
హరిత ఉదజనిని భారత్లోనే ఉత్పత్తి చేస్తామని శ్రీ గడ్కరీ హామీ ఇచ్చారు. అలాగే దేశంలో నిలకడైన ఉపాధి అవకాశాలను సృష్టించేందుకు హరిత ఉదజని రీఫ్యూయెలింగ్ స్టేషన్లను ఏర్పాటు చేస్తామని చెప్పారు. హరిత ఉదజని ఎగుమతుల దేశంగా భారత్ త్వరలోనే అవతరించనుందని ఆయన తెలిపారు.
భారత్లో స్వచ్ఛమైన, అత్యాధునిక చలనశక్తి అన్న ప్రధానమంత్రి శ్రీ నరేంద్ర మోడీ దార్శనికతకు అనుగుణంగా, మన ప్రభుత్వం,
జాతీయ ఉదజని మిషన్ ద్వారా ప్రభుత్వం హరిత, స్వచ్ఛ ఇంధనంపై దృష్టి కేంద్రీకరిస్తూ, అందుకు కట్టుబడి ఉందని మంత్రి వివరించారు.
ప్రధాన మంత్రి కార్యాలయం
చంద్రయాన్ కు శుభాకాంక్షలు తెలిపినందుకు భూటాన్ ప్రధాని కి ధన్యవాదాలు పలికిన ప్రధాన మంత్రి
చంద్రయాన్-3 ప్రయోగం సఫలం అయినందుకు శుభాకాంక్షల ను వ్యక్తం చేసిన భూటాన్ ప్రధాని కి ధన్యవాదాల ను ప్రధాన మంత్రి శ్రీ నరేంద్ర మోదీ తెలియజేశారు.
భూటాన్ ప్రధాని ట్వీట్ కు ప్రధాన మంత్రి శ్రీ నరేంద్ర మోదీ సమాధానాన్ని ఇస్తూ -
‘‘ఎక్స్ లన్సి, మీ స్నేహపూర్ణమైనటువంటి పలుకుల కు గాను మీకు ఇవే ధన్యవాదాలు. నిజం గా, చంద్రయాన్ యొక్క సాఫల్యం యావత్తు మానవ జాతి కి శుభ సంకేతమే.’’ అని ఒక ట్వీట్ లో పేర్కొన్నారు.